*és megkérdezte: „Hova helyeztétek őt?” Azt felelték: „Uram, jöjj és lásd meg!” (Jn 11,34)*

A mondatból úgy tűnik, egyszerűbb volt megmutatni hova temették el Lázárt, mint elmagyarázni ezt. Persze ez csak a felületes megállapítás, és a jelenlévők valószínű csak erre gondoltak. Jézus a sírhoz akar menni, hisz Neki ott tennivalója van. Akik pedig előzékenyen meg akarják mutatni a sírt, ők lesznek a tanúk.

A helyzet arról is tanúskodik, hogy Jézus nem választja el magát az emberektől. Velük van azokban a körülményekben, amit az élet hoz. Nem csak a jó és kellemes pillanatokban, hanem a szomorúságban, a nehéz helyzetekben is.

Jézus ma is így közelít mindenkihez, senkitől sem határolódik el! Bátran behívható minden élethelyzetbe, Ő részt akar venni benne. A jó hír, hogy a helyzet nem marad változatlan, hanem javulásnak indul akkor, ha Ő megjelenik. Ma még ki lehet próbálni! *Vadon Gyula*